**ОТЧЕТЕН ДОКЛАД НА ЧИТАЛИЩНОТО НАСТОЯТЕЛСТВО**

**ЗА ДЕЙНОСТТА НА НЧ,,ХРИСТО БОТЕВ-1942,, ПРЕЗ 2022 ГОД., С. РОГОЗИНА**

**УВАЖАЕМИ ЧИТАЛИЩНИ ЧЛЕНОВЕ,**

Читалищата в България са първите и най-стари организирани структори на гражданското общество в страната, извор на български дух и култура през вековете. В тях е запалена искрата и пламва огънят на Българското възраждане. Тук е мястото, в което се поддържат живи българските традиции и гори огънят на българщината.

Ръководейки се от поставените цели-да задоволява потребностите на хората като създава, опазва и разпространява духовните ценности. През 2022 год. читалището ни запази и доразви традиционните форми на работата спазвайки своята Програма за развитие на Читалищната дейност, Устава и Закона на народните читалища.

В рамките на субсидирания бюджет основните дейности на работата бяха: библиотечната, културно-масовата дейност и художествената самодейност.

Библиотечна дейност

Библиотечната дейност е формата, чрез която читалището реализира задачите си за разширяване и обогатяване на знанията и интереса към наука и култура. В края на 2022 год. библиотеката разполага с 2 300 библиотечни единици. През годината са закупени 70 книги за 280 лв.- закупуването е изключително на промоционални цени, и 30 книги са от дарения. Ново набавените са само художествена литература, детска, трилъри и бестселъри. Купува се това, което се търси и чете. Децата не проявяват интерес към четене на книги-освент задължителните за училище. Цялото им внимание е насочено към Интернет. Предоставяме служебният компютър на място в читалището да задоволяват част от потребностите си. Клубът го обособяваме като занимателен кът с разни детски игри. Смятаме, че така задържайки се в читалището, дори и да не четат, имат нагледна представа каква дейност се развива, като опазваме и съхраняваме, с какво сме полезни на хората от селото. Весело и занимателно е с децата. Чете се изключително художествена / лек жанр / литература от жените. Има и мъже читатели, които търсят историческа или криминална. Задоволяваме потребностите на хората, съобразявайки се с бюджета. Със сигорнорност има и книги, които не сме закупили въпреки търсенето, но оставяме за следващата година. През годината имаме 27 читатели и са раздадени за в къщи 296 книги. Библиотеката работи на 8 часа и се обслужва от читалищния секретар без клалификация. Бележните дати и събития от историческо или съвременно значение съобразени с интереса и потребностите на хората, се провеждат в клубната зала на читалището. Това е изцяло на библиотечния работник. Извършват се устни справки както библиотечни така и общо информационни чрез книги, весници и интернет.

Културна дейност

И през изминалата година читалището развиваше и обогатяваше културно-масовата дейност чрез провеждане на различни събития, съобразно традициите и интересите на хората от селото. Начало на културният календар всяка година е Бабин ден. Студен, но усмихнат и весел за нас. Жените са щедри, весели, сърцати баби, черпещи и отбелязващи с любов този празник. Колкото повече внучета и правнучета вкъщи, толкова гордостта и задоволството на бабата се усещат на празника в почерпката и настроението.

Месец март е доста изпълнен с разнообразна дейност. Като започнем от Деня на самодееца, когато отчитаме всички постижения и се гордеем с тях и градим планове за бъдещата дейност. Веднага идна Трети март с общоселско тържество, за да не забравим от къде сме тръгнали и да се гордеем, че сме българи. Не пропускаме и празника на жената 8-ми март. Великденския празник е традиция за хората в селото. Пак жените се изявиха като сръчни кулинарки и приготвиха писани яйца, празнични курабии и изобилие от изкушения, които впечатлиха присъстващите. Гости на празника ни бяха самодейната група от НЧ,,Христо Ботев-1942,, с. Бенковски, обл. Добрич. Тази година на 2 юни читалището ни отбелязва 80 години от създаването си. Настоятелството взема решение тържеството да се отложи малко във времето. Съображенията не са свързани финансово, защото имахме и финансова подкрепа от Община Генерал Тошево, а предстоящи ремонтни дейности. На 2 юни пред паметната плоча на загиналите във II световна война поднесохме цветя с малки и големи самодейци. През летните горещи месеци, всяка година читалището става място, където децата се събират в свободното си време. Предлагаме занимателни игри, помагала за рисуване и апликация, определен час за ползване на компютъра. В този период подготвяме и детската програма, с която се представяме на събора на селото. Четенето като занимание е почти на нула. По преценка на библиотечния работник, който е част от този живот, някои от децата ангажираме да помагат в библиотечната работа според нуждите и възможностите, защото им е приятно. Част от децата представят многократно читалището ни на местни, общински, регионални и национелни фестивали и събори. На 2 юни всяка година се състои празника на селото, където всички членове на читалшщното настоятелство, децата-малки и големи, певческата група се организирват за подготовката и провеждането на събора. Музикалната програма е дело на читалището-рецитация на децата и песни от самодейците. На всички деца им се раздават подаръци за да имат стимул за в бъдеще. Денят на възрастните хора-почитаме и уважаваме годините на достолепната старост. Връщаме времето на зад, за да си спомним с малко тъга младостта. Песни и хумор, стихове съпътстват празника. За Деня на народните будители, втора година правим табло от снимки на известни български книжовници, революционери и посветители по хронологичен ред. Така нагледно, освен словестно, хората приемат много по пълно информацията, която се представя за тях. С подходящи стихове от децата и патриотични песни на ФГ се оформя цялата празнична програма. Коледното тържество, е богата музикално-поетична, хумористична програма, като за финал на отминаващата година, събра много хора от селото ни. През целият този отчетен период ЧН има проведени 8 заседания по въпроси, касаещи цялата читалищна дейност, където се вземаха конкретни решения съобразно правилното изразходване на бюджета. На някои от тях присъстваше и представител на Проверителната комисия. Всичко това е документирано. Всички читалищни проблими се дискутират публично най-често в Дневен ред. Всичко което секретаря и обслужващ библиотеката върши в ежедневието си, се знае от председателя на читалището. Голяма част от ежедневната работа не е видима за хората, но тя съпътства достигането на крайния резултат, който виждат всички. Затова неуместните коментари не са желателни.

Художествена самодейност

Изминалата година не беше наситена на много изяви на певческите групи. Женска певческа група при НЧ,,Христо Ботев-1942,, с. Рогозина, не взе нито едно участие поради приживяни неприятности на някои от жените в това число и болести. ДФГ ,,Китка,, участва на 4 фолклорни общински събори. Надяваме се тази 2023 година да бъде наситена с много изяви.

Това беше дейността на читалището през 2022 година. Наследството, оставено ни от хората преди нас, трябва да бъде съхранено, а традициите продължени. И това зависи от всички нас, жителите на с. Рогозина.

Докладът е обсъден и приет на заседание на ЧН, и ще бъде представен на Годишно-отчетно събрание, което ще се състои през февруари 2023 год.

09.01.2023 год. Читалищно настоятелство:

с. Рогозина Предсидател: Денис Ремзи .................

Член: Юлиян Демирев .................

Член: Джошкун Шукри ....................

**ГОДИШЕН ДОКЛАД НА ПРОВЕРИТЕЛНАТА КОМИСИЯ ПРИ**

**НАРОДНО ЧИТАЛИЩЕ ,,ХРИСТО БОТЕВ-1942,, С. РОГОЗИНА ЗА 2022 ГОД.**

Настоящия доклад е резултат от извършения одит с цел осъществяване на контролните функции на Проверителната комисия върху дейността на Настоятелството, Председателя и секретаря на читалището по спазване на Закона, Устава и решение на Общото събрание, който обхваща цялостната дейнаст в Народно читалище ,,Христо Ботев-1942,, с. Рогозина.

Проверката е извършена в изпълнение на чл. 27 / 3 / от Устава на читалището и съответствие със Закона на народните читалища и другите относими нормативни актове. С решение на Читалищното настоятелство беше разпоредено да бъде предоставена на разположение на комисията за времето на проверката кабинета на секретаря, където се съхраняват всички изискани документи и са на разположение при проверката.

Уважаеми членове на НЧ,,Христо Ботев-1942,, с. Рогозина, във връзка с провеждането на Годишно-отчетно събрание Проверителна комисия в състав:

1. Юлия Михайлова Александрова-Председател ПК
2. Али Сюлейманов Исмаилов-член ПК
3. Орхан Али Али-член ПК

Извършихме проверка на финансовата и административно-деловата част на читалището. Проверката се извърши за периода 01.01.2022 год.-31.12.2022 год.. При извършване на проверката присъстваха:

1. Денис Динчер Ремзи-Председател и член на Читалищното настоятелство, и
2. Хюлия Биролова Асанова-секретар и материално отговорно лице на читалището.

Годишния доклад на Проверителната комисия констатира следното:

През годината читалището е получила приходи от: Държавна и Общинска субсидия, членски внос и рента от наем земд.земя.

Държавна субсидия – 11 880 лв.

Общинска субсидия – 480 лв.

Членски внос – 60 лв.

Наем земд.земя – 6 000 лв.

Държавната субсидия е изразходвана изцяло за заплати и осигуровки на щатния персонал, като не се допуска отклонения дори за присъщи дейности на читалището.

Субсидията от Общински бюджет гр. Ген. Тошево е изразходвана с решение на Читалищното настоятелство и съгласие на Председателя на читалището за целта. Собствените приходи от наем земд.земя и членски внос са изразходвани с решение отново на Председателя на читалището главно за: материали, командировки, външни услуги в т.ч. счетоводни услуги и данъци. Средствата на читалището се съхраняват в Банка ДСК-ЕАД гр. Ген. Тошево. Читалището няма данъчни и други задължения. За реализираните собствени приходи през текущата година са подадени данъчни декларации. Приходните и разходните документи са номерирани и заверени в касова книга. Зад всички оправдателни документи има подпис и печат на Председателя на читалището. През 2022 год. са набавени 100 тома литература. Читалищната библиотека разполага с 2 300 библиотечни единици предоставени на свободен достъп. През годината е имало 27 читатели. Като са били раздадени 296 книги. Води се редовно книга за движение на библиотечния фонд. Приходите от членски внос се събират и отчитат до края на всяка календарна година. Тук искаме да благодарим на всички членове на читалището за спазването на срока. Водят се надлежно и редовно: протоколна книга,заповедна книга, дневник за водени членове на читалището, дневник за проведени мероприятия и художествена самодейност, дневник ЕДСД, дневник за периодичен и начален инструктаж, както и дневник за включване и изключване на ел. Захранването през зимния сезон. До края на всяка календарна година се прави ивентаризационен опис и сравнителна ведомост на читалищното имущество, като всички имущества са на лице, а тези които са неползваеми са бракувани по преценка на Проверителната комисия.

През годината Читалищното настоятелство е провело 8 заседания на които е вземала решения и е ръководило цялостния организационен живот на читалището, видно от водените протоколи, които са подписани и заверени от Председателя и членовете на Читалищното настоятелство. При Проверителната комисия не са постъпвали предложения от членовете на читалището, по която да взема отношения. В заключение на база на извършената проверка на финансовата и административно-деловодна отчетност, Проверителната комисия предлага докладът да бъде представен на Годишно-отчетно събрание, което ще се проведе през февруари 2023 година, и подлежи на гласуване. Ние извършихме проверка за периода 01.01.2022 год. – 31.12.2022 год. на Народно читалище ,,Христо Ботев-1942,, с. Рогозина.

Нашата отговорност се свежда до изразяване на проверително мнение основаващо се на проверката на предоставените документи. Проверката бе извършена в съответствие с действащите нормативни документи, стандарти и Устава на читалището. Считаме, че извършената от нас проверка дава достатъчно пояснение и основание за изразяване на проверително мнение.

09.01.2023 год. Комисия:

с. Рогозина Председател: Юлия Александрова ..............

Член: Али Исмаилов .........................

Член: Орхан Али .........................

**РЪКОВОДНИТЕ ОРГАНИ ПРИ НЧ,,ХРИСТО БОТЕВ-1942,, С. РОГОЗИНА СЕ СЪСТОИ ОТ СЛЕДНИТЕ ЛИЦА:**

**ЧИТАЛИЩНО НАСТОЯТЕЛСТВО:**

**ПРЕДСЕДАТЕЛ И ЧЛЕН НА ЧН – ДЕНИС ДИНЧЕР РЕМЗИ**

**ЧЛЕН – ЮЛИЯН АНГЕЛОВ ДЕМИРЕВ**

**ЧЛЕН – ДЖОШКУН ШЕНОЛ ШУКРИ**

**ПРОВЕРИТЕЛНА КОМИСИЯ:**

**ПРЕДСЕДАТЕЛ ПК – ЮЛИЯ АЛЕКСАНДРОВА МИХАЙЛОВА**

**ЧЛЕН – АЛИ СЮЛЕЙМАНОВ ИСМАИЛОВ**

**ЧЛЕН – ОРХАН АЛИ АЛИ**